**Ministru kabineta noteikumu projekta "Grozījumi Ministru kabineta 2012. gada 11. decembra noteikumos Nr. 867 "Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekta "Grozījumi Ministru kabineta 2012. gada 11. decembra noteikumos Nr. 867 "Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam"" (turpmāk – noteikumu projekts) mērķis ir papildināt prioritāro pasākumu izvērtēšanas procesu ar papildus informāciju.Noteikumi stājas spēkā nākamajā dienā pēc to publicēšanas Latvijas Republikas oficiālajā izdevumā "Latvijas Vēstnesis". |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots:- pēc Finanšu ministrijas iniciatīvas, lai turpinātu pilnveidot un efektivizēt valsts budžeta bāzes aprēķināšanas procesu;- lai ieviestu Valsts kontroles revīzijas Nr.2.4.1-23/2018 "Par Latvijas Republikas 2018.gada pārskatu par valsts budžeta izpildi un par pašvaldību budžetiem" ietvaros izteikto ieteikumu: "Lai nodrošinātu iespēju valdību veidojošo koalīcijas sadarbības partneru darba grupai un MK, lemjot par atbalstāmajiem prioritārajiem pasākumiem pieņemt informētus lēmumus atbilstoši valsts attīstības vajadzībām, Finanšu ministrijai sadarbībā ar PKC izvērtēt, kas ir maināms PKC sagatavotā novērtējuma par pieteikumu atbilstību attīstības plānošanas dokumentos noteiktajām prioritātēm un mērķiem formā vai saturā, lai tas būtu noderīgs lēmumu pieņēmējiem." |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ja attiecīgajos nākamajos saimnieciskajos gados atbilstoši aktuālākajām makroekonomiskās attīstības prognozēm ir pieejami līdzekļi prioritāro pasākumu finansēšanai, ministrijas un citas centrālās valsts iestādes sagatavo priekšlikumus atbalstāmajiem prioritārajiem pasākumiem. Tādējādi attiecīgajos gados notiek diskusijas par izdevumu prioritārajiem pasākumiem noteikšanu un sadalīšanu, kas ir politisko spēku savstarpēja vienošanās un kompromisu meklēšana.Noteikumu projekta mērķis ir prioritāro pasākumu izvērtēšanas procesu papildināt ar informāciju, lai politiskas diskusijas rezultātā tiktu pieņemti informēti lēmumi par prioritārajiem pasākumiem piešķiramiem līdzekļiem. Kā arī papildus tiek veikti precizējoši grozījumi.Noteikumu projekts paredz:* prioritāro pasākumu izvērtēšanas procesā iesniegt papildu informāciju (noteikumu projekta 8. un 9. punkts). Viena no valsts budžeta procesa sastāvdaļām ir prioritāro pasākumu finansējuma plānošana, piešķiršana un analīze. Lai valsts vajadzības tiktu sabalansēti nodrošinātas starp nozarēm, finansējums tām ir jāplāno mērķtiecīgi un sistēmiski, uzraugot ieguldījumu efektivitāti un vērtējot nepieciešamās izmaiņas. Tādejādi, lai prioritāro pasākumu izvērtēšanas procesā tiktu pieņemti informēti lēmumi par finansējumu prioritāšu un mērķu sasniegšanai, izvērtēšanas procesa ietvaros būs pieejama papildus informācija:
* Pārresoru koordinācijas centra novērtējums par iepriekšējos gados piešķirto finansējumu prioritārajiem pasākumiem un nozarēm sadalījumā pa Nacionālā attīstības plāna prioritātēm, virzieniem, lai izvērtētu finansējuma sabalansētību sadalījumā pa prioritātēm, virzieniem;
* valsts budžeta izdevumu pārskatīšanā veiktais izvērtējums par iepriekšējos gados prioritārajiem pasākumiem piešķirtā finansējuma izlietojumu, lai novērtētu ministriju sasniegtos rezultātus un efektivitāti līdzšinēji piešķirtā finansējuma apguvē prioritārajiem pasākumiem;
* precizēt veidlapas "Prioritārā pasākuma pieteikums vidējam termiņam" (1. pielikums) un veidlapas "Prioritāro pasākumu (tai skaitā starpnozaru) saraksts nozīmīguma secībā" (2. pielikums) aizpildīšanas kārtību (noteikumu projekta 5. un 6. punkts);
* veidot atsauces uz Likumā par budžetu un finanšu vadību noteiktām normām (lai izmaiņu gadījumā nav jāveic grozījumi arī noteikumos), saskaņot maksimāli pieļaujamā izdevumu kopapjoma komponenšu formulējumu, lai tas atbilstu citiem normatīviem aktiem[[1]](#footnote-1), kā arī novienādot terminu lietojumu noteikumos (noteikumu projekta 1., 3., 4., 7., 10. un 11. punkts);
* precizēt atsauci uz Pašvaldības domes vēlēšanu likumu (noteikumu projekta 2. punkts).
 |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministriju un citu centrālo valsts iestāžu darbinieki. |
| 2. | Tiesiskā regulējuma ietekme uz tautsaimniecību un administratīvo slogu | Projektam nebūs ietekmes uz tautsaimniecību. Noteikumu projekta tiesiskais regulējums nemaina administratīvo slogu. |
| 3. | Administratīvo izmaksu monetārs novērtējums | Noteikumu projekts neparedz jaunas administratīvās izmaksas. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi ir publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Valsts budžeta politika”. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2021. gada 2. augustā publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Valsts budžeta politika”, adrese: <https://www.fm.gov.lv/lv/ministru-kabineta-noteikumu-projekts-grozijumi-ministru-kabineta-2012-gada-11-decembra-noteikumos-nr-867-kartiba-kada-nosakams-maksimali-pielaujamais-valsts-budzeta-izdevumu-kopapjoms-un-maksimali-pielaujamais-valsts-budzeta-izdevumu-kopejais> un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: <https://www.mk.gov.lv/lv/ministru-kabineta-diskusiju-dokumenti>. |
| 3. | Sabiedrības līdzdalības rezultāti | Viedokļi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrijas un citas centrālās valsts iestādes. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildi paredzēts nodrošināt esošo funkciju un cilvēkresursu ietvaros. |
| 3. | Cita informācija | Nav. |

Finanšu ministrs J.Reirs

Klinsone 67095531

ieva.klinsone@fm.gov.lv

1. Likums par budžetu un finanšu vadību, Ministru kabineta 2012. gada 31. jūlija noteikumi Nr. 523 "Noteikumi par budžeta pieprasījumu izstrādāšanas un iesniegšanas pamatprincipiem". [↑](#footnote-ref-1)